ג'וניור אטו

לוק צלן צינה אטו (באנגלית: Luc Tselan Tsiene Etou; נולד ב-4 ביוני 1994) הוא כדורסלן קונגולזי, המשחק בעמדת הפאוור פורוורד בהפועל חיפה מליגת העל בכדורסל.

קריירת תיכונים ומכללות
משנת 2012 ועד 2013, שיחק אטו בתיכון הבישוף דניס ג'יי או'קונל. אטו הוא בן דודו של פורוורד לוס אנג'לס קליפרס, סרז' איבקה. אטו דורג במקום ה-142 של מחזור 2013 בתיכונים, ובמקום ה-31 של הפורוורדים במחזור. ב-1 במאי 2013, התחייב אטו לאוניברסיטת ראטגרס שם שיחק במשך שתי עונות. בעונתו השנייה בראטגרס הוא העמיד ממוצעים של 7.4 נקודות ו-6.6 ריבאונדים למשחק. בתום העונה עבר אטו לאוניברסיטת טלסה. בעונתו האחרונה הוא העמיד ממוצעים של 15 נקודות ו-7.9 ריבאונדים למשחק, כשהוא נבחר לחמשייה השנייה של העונה.

קריירה מקצוענית
ב-27 ביולי 2018, חתם אטו במועדון הטורקי מטרופוליטן סאקריה. במדי הקבוצה העמיד ממוצעים של 11.5 נק' ו-7.7 ריבאונדים בכ-20 משחקים.

ב-5 באפריל 2019, עבר לשחק במדי אסטודיאנטס מדריד הספרדית. במדיה הקבוצה העמיד ממוצעים של 2.1 נק' ו-2.5 ריבאונדים ב-8 משחקים.

ב-24 ביולי 2019, אטו חתם בשולה באסקט הצרפתית. במדיה העמיד ממוצעים של 5.6 נק' ו-3.1 ריבאונדים ב-7 משחקים, לאחר מכן ב-10 בנובמבר 2019, עבר לשחק בשורות ס. אוליבר וירצבורג הגרמנית. במדיה העמיד 8 נק' ו-4.9 ריבאונדים ב-14 משחקים.

ב-16 באוגוסט 2020, חתם אטו בבלרס דה קמפר מהליגה השנייה בצרפת. במדיה העמיד 10.5 נק' ו-5.4 ריבאונדים

ב-2 באוגוסט 2021, הוא חתם בהפועל באר שבע מהליגה הישראלית. במדיה העמיד ממוצעים של 13.3 נק' ו-5.6 ריבאונדים.

לקראת עונת 2022/23 חתם ניו באסקט ברינדיזי מליגת העל האיטלקית בכדורסל. במדיה העמיד ממוצעים של 6.7 נק' ו-3.9 ריבאונדים ב-11 משחקים עד שנפצע וגמר את העונה.

ביולי 2023 חתם בהפועל חיפה.

קישורים חיצוניים

הערות שוליים

הרפובליקה של קונגו: ספורט
כדורסלני הפועל חיפה
כדורסלני ניו באסקט ברינדיזי
כדורסלני אוניברסיטת ראטגרס
כדורסלני אוניברסיטת טלסה
כדורסלני אסטודיאנטס מדריד
כדורסלני שולה באסקט
כדורסלני הפועל באר שבע
ספורטאים זרים בספרד
ספורטאים זרים בצרפת
ספורטאים זרים בגרמניה
ספורטאים זרים באיטליה
ספורטאים זרים בטורקיה
ספורטאים זרים בארצות הברית
ילידי 1994